Návrh
na vznik akciových spoločností z vybraných štátnych zdravotníckych zariadení 

          
             Akciové spoločnosti „Národný ústav srdcových a cievnych chorôb, a.s.“, „Stredoslovenský ústav srdcových a cievnych chorôb, a.s.“ a „Východoslovenský ústav srdcových a cievnych chorôb Košice, a.s.“ boli založená dňa 1. novembra 2005 notárskou zápisnicou č. N 260/2005, N 258/2005 a 257/2005 podľa ustanovenia § 84 a nasl.  zákona.
              
             Ministerstvo zdravotníctva Slovenskej republiky ako ústredný orgán štátnej správy so súhlasom vlády SR vykoná na základe zákona a Obchodného zákonníka nepeňažný vklad do akciových spoločností, ktoré vzniknú nepeňažným vkladom majetku, v súčasnom období spravovanom štátnymi zdravotníckymi zariadeniami. Predmetom nepeňažného vkladu bude majetok štátnych zdravotníckych zariadení vrátane práv a povinností. Predmet nepeňažných vkladov sa rozdelí medzi základné imanie a rezervný fond v zmysle požiadaviek Obchodného zákonníka. Termín zániku štátnych zdravotníckych organizácií je 31. december 2005.

              Akciové spoločnosti vzniknú na základe ustanovení Obchodného zákonníka a zákona. Ministerstvo zdravotníctva SR ako ústredný orgán štátnej správy, vykoná so súhlasom Vlády SR  nepeňažný vklad. 

              Vznik akciových spoločností „Národný ústav srdcových a cievnych chorôb, a.s.“, „Stredoslovenský ústav srdcových a cievnych chorôb, a.s.“ a „Východoslovenský ústav srdcových a cievnych chorôb Košice, a.s.“ sa uskutoční k 1. januáru 2006.